Publication: Magyar Közlöny
Issue: MK-2011-80 (Year: 2011, Number: 80)
Era: contemporary
Section: 4. melléklet a 67/2011. (VII. 13.) VM rendelethez
Paragraph Index: 304

2. Eljárások 2.1. Mielõtt egy adott kategóriába tartozó élelmiszer ionizáló sugárzással való rutinkezelése megkezdõdik egy besugárzó-létesítményben,a termék teljes volumenébenvégzett dózismérésekkelmeghatározzáka minimálisés maximális dózis helyét. Ezeket az érvényesítõ ellenõrzõ (validálási) méréseket megfelelõ számú ismétlésben (pl. 3–5-ször) kell elvégezni a termék tömegsûrûségében vagy a mértani alakjában elõforduló különbségek figyelembevétele végett. 2.2. A méréseket minden esetben meg kell ismételni, ha a termék, annak mértani alakja vagy a besugárzás körülményei megváltoznak. 2.3. Az eljárás során rutin dózisméréseket végeznek annak biztosítására, hogy a dózishatárokat ne lépjék túl. A méréseket a maximális vagy a minimális dózis helyére vagy egy referenciahelyre elhelyezett dózismérõvel kell végezni. A referenciahelyen mért dózisnak mennyiségi összefüggésben kell lennie a maximális és a minimális dózissal. A referenciahelyet a termékben vagy a termék felületén egy olyan alkalmas ponton kell kijelölni, ahol a dóziskülönbségek kicsik. 2.4. Rutin dózisméréseket kell végezni minden kezelési tétel esetében a kezelés közben, szabályos idõközönként. 2.5. Olyan esetben, ha áramló, nem csomagolt árut kezelnek ionizáló sugárzással, a minimális és a maximális dózis helyét nem lehet meghatározni. Ilyen esetben célszerû véletlenszerûen doziméteres mintákat venni, a dózis szélsõ értékeinek megállapítására. 2.6. A dózisméréseket elfogadott dozimetriai rendszerekkel kell végezni, és a méréseknek elsõdleges mérési etalonokra visszavezethetõknek kell lenniük. 2.7. Ionizáló sugárzással való kezelés során egyes létesítményi paramétereket ellenõrizni és folyamatosan regisztrálni kell. Radionuklid-létesítmények esetén e paraméterek közé tartozik a termék áthaladási sebessége vagy a kezelési zónában való tartózkodásának idõtartama és a forrás helyes elhelyezésének jelzése. Gyorsító-létesítményekben a paraméterek közé tartozik a termék áthaladási sebessége és a létesítmény energiaszintje, elektronárama és pásztázási szélessége.

Source: https://magyarkozlony.hu/hivatalos-lapok/6168e2996ecaa8600a073d5c20a3ea56fc3bf947/dokumentumok/38cb31e03d83aada29d49395abb3cca1d1b795ed/letoltes